|  *Lina Grinčikaitė*  |
| --- |
|  |
|  |
| Pilnas vardas | Lina Grinčikaitė-Samuolė |
| Gimė | 1987 m. gegužės 3 d. (35 metai)  Klaipėda, Lietuva |
| Atstovauja (-vo) | Lietuvos vėliava Lietuva |
|  |
| Rungtys | Sprintas |
| Asmeniniai rekordai | 60 m: 7.27  100 m: 11.19 (NR)  200 m: 23.33 (#4)  4x100 m: 43.95 (NR) |
| Treneriai | Edmundas Norvilas |
| Klubas | Cosma |
|  |
|  |
| Kiti titulai | Nacionalinė čempionė  Universiados čempionė  Europos U23 čempionė |
| World Athletics profilis: |  |

| Medaliai |
| --- |
|
| Moterų lengvoji atletika |
| **Atstovaujant:  Lietuva**  |
| Europos čempionatas |
| **Bronza** | 2012 m. Helsinkis | 100 m |
| Universiada |
| **Auksas** | 2009 m. Belgradas | 100 m |
| **Bronza** | 2011 m. Šenženas | 100 m |
| Europos iki 23 metų lengvosios atletikos čempionatas |
| **Auksas** | 2009 m. Kaunas | 100 m |
| **Bronza** | 2009 m. Kaunas | 4 x 100 m |
| Europos jaunimo lengvosios atletikos čempionatas |
| **Sidabras** | 2005 m. Kaunas | 100 m |

**Lina Grinčikaitė-Samuolė** (g. 1987 m. gegužės 23 d. Klaipėdoje) – Lietuvos lengvaatletė, kuri specializuojasi sprinto rungtyse. Keturių nacionalinių aukso medalių 100 m distancijos bėgime savininkė. Šalies olimpinės rinktinės narė.

Biografija
----------

Tarptautinėse varžybose L. Grinčikaitė pradėjo dalyvauti nuo 2003 m. Pirmasis jos pasirodymas buvo Pasaulio jaunių lengvosios atletikos čempionate, kuriame sportininkė pasiekė finalinį bėgimą ir su 11.75 s rezultatu 100 m distancijoje liko septintoje vietoje. Po metų bėgike jau pradėjo dalyvauti jaunimo lygio varžybose.

2004 m. pasaulio jaunimo čempionate atletei nepavyko pasiekti finalo. 100 m distanciją ji įveikė per 11.71 s ir pusfinalyje savo grupėje liko penktoje vietoje. 2005 m. sportininkė užfiksavo pirmąjį savo 60 m bėgimo distancijos rezultatą stambiose varžybose. Europos uždarų patalpų čempionate Grinčikaitė pusfinalyje liko paskutinė ir į finalinį bėgimą nepateko. po metų sportininkė pateko ir į pasaulio uždarų patalpų čempionatą. Lengvaatletei sekėsi geriau ir per 7.38 s įveikusi distanciją pusfinalio grupėje liko 6, bet į finalą vis tiek nepateko. Tais pačiais metais Grinčikaitė antrąsyk dalyvavo pasaulio jaunimo čempionate. 100 m distancijoje ji pasiekė finalą ir liko 6, o 200 m distancijoje ji su 23.84 s rezultatu liko antra kvalifikacinio turo grupėje, bet į tolesnį etapą nepateko. 2007 m. lengvaatletė pirmą kartą sudalyvavo Europos atletikos iki 23 metų čempionate, bet 100 m bėgime liko ketvirta, o su šalies rinktinės estafetės komanda laimėti prizinių vietų taip pat nepavyko. 2008 m. vasaros olimpinės žaidynės Grinčikaitei buvo debiutinės. Sportininkė pasirodė sėkmingai ir tapo pirmąja lietuve patekusią į olimpinį pusfinalį.

2009 m. bėgikei atnešė įvairių tarptautinių medalių. Kaune vykusiame 2009 m. Europos iki 23 metų čempionate laimėjo aukso medalį 100 m bėgime ir bronzą estafetės varžybose. Tą patį sezoną atletė pelnė aukso medalį Universiadoje. Sportininkė taip pat buvo įveikusi kvalifikacinį normatyvą patekimui į 2009 m. Pasaulio čempionatą, bet dalyvauti nepanoro. 2010 m. Pasaulio uždarų patalpų lengvosios atletikos čempionatas L. Grinčikaitei buvo trečiasis ir jame pasiekė aukščiausią savo vietą – 13. Vasaros sezono metu bėgike laimėjo ketvirtąjį 100 m bėgimo nacionalinį aukso medalį 2010 m. Lietuvos čempionate. Tais pačiais metais sportininkė įveikė kvalifikacinį normatyvą patekimui į 2010 m. Europos čempionatą ir jame liko dvylikta. 2011 m. Europos uždarų patalpų lengvosios atletikos čempionate iškovojo kelialapį į finalą, bet dėl patirtos traumos pusfinalyje nestartavo. 2012 m. Europos čempionate Lina Grinčikaitė pelnė bronzos medalį.

Pasiekimai
----------

| Metai | Čempionatas | Vieta | Pozicija | Rungtis | Pap. |
| --- | --- | --- | --- | --- | --- |
| 2003 | Pasaulio jaunučių lengvosios atletikos čempionatas | Šerbrukas, Kanados vėliava Kanada | 7 | 100 m | 11.75 |
| 2005 | Europos jaunimo lengvosios atletikos čempionatas | Kaunas, Lietuvos vėliava Lietuva | 2 | 100 m | 11.69 |
| 2006 | Pasaulio jaunimo lengvosios atletikos čempionatas | Salonikai, Graikijos vėliava Graikija | 7 | 100 m | 11.87 |
| 2006 | Pasaulio uždarų patalpų čempionatas | Maskva, Rusijos vėliava Rusija | 18 | 60 m | 7.38 |
| 2008 | Pasaulio uždarų patalpų čempionatas | Valensija, Ispanijos vėliava Ispanija | 21 | 7.41 |
| 2008 | Lietuvos čempionatas | Kaunas, Lietuvos vėliava Lietuva | 1 | 100 m | 11.50 |
| 2008 | Olimpinės žaidynės | Pekinas, Kinijos vėliava Kinija | 14 | 11.50 |
| 2009 | Universiada | Belgradas, Serbijos vėliava Serbija | 1 | 11.31 |
| 2009 | Europos atletikos iki 23 metų čempionatas | Kaunas, Lietuvos vėliava Lietuva | 1 | 11.37 |
| 3 | Estafetė 4 x 100 m | 44.09 |
| 2009 | Lietuvos čempionatas | Kaunas, Lietuvos vėliava Lietuva | 1 | Estafetė 4 x 100 m | 44.85 |
| 1 | 100 m | 11.63 |
| 2010 | Pasaulio uždarų patalpų čempionatas | Doha, Kataro vėliava Kataras | 13 | 60 m | 7.34 |
| 2010 | Lietuvos čempionatas | Kaunas, Lietuvos vėliava Lietuva | 1 | 100 m | 11.44 |
| 2010 | Europos čempionatas | Barselona, Ispanijos vėliava Ispanija | 12 | 100 m | 11.35 |
| 2011 | Lietuvos UP čempionatas | Klaipėda, Lietuvos vėliava Lietuva | 1 | 60 m | 7.33 |
| 2011 | Universiada | Šendženas, Kinijos vėliava Kinija | 3 | 100 m | 11.44 |
| 2012 | Pasaulio uždarų patalpų čempionatas | Stambulas, Turkijos vėliava Turkija | 12 | 60 m | 7.26 |
| 2012 | Europos čempionatas | Helsinkis, Suomijos vėliava Suomija | 3 | 100 m | 11.32 |
| 2012 | Olimpinės žaidynės | Londonas, Didžiosios Britanijos vėliava Didžioji Britanija | 17 | 100 m | 11.30 |
| 2013 | Universiada | Kazanė, Rusijos vėliava Rusija | 2 | 100 m | 11.32 |
| 2013 | Pasaulio čempionatas | Maskva, Rusijos vėliava Rusija | 28 | 100 m | 11.48 |
| 2014 | Europos čempionatas | Ciurichas, Šveicarijos vėliava Šveicarija | 18 | 100 m | 11.52 |
| 2015 | Europos uždarų patalpų čempionatas | Praha, Čekijos vėliava Čekija | 25 | 60 m | 7.41 |
| 2016 | Europos čempionatas | Amsterdamas, Nyderlandų vėliava Nyderlandai | 20 | 100 m | 11.77 |

Asmeniniai rekordai
-------------------

### Lauke

* 100 m bėgimas – 11.19 (2012)
* 200 m bėgimas – 23.33 (2008)
* Estafetė 4 x 100 m – 43.95 (2008)

### Uždarose patalpose

* 60 m bėgimas − 7.26 (2012)
* 200 m bėgimas – 23.74 (2010)
* 300 m bėgimas – 40.04 (2013)

Nuorodos
--------

* Grinčikaitė IAAF puslapyje Archyvuota kopija 2012-10-20 iš Wayback Machine projekto.
* Grinčikaitė All-Athletics puslapyje[neveikianti nuoroda]